title: KALIT SOʻZLAR - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 190/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikKALIT SOʻZLAR
  Josus-dasturlar: foydalanuvchining kompyuterga kiritadigan
  parollari kabi harakatlarini yozib oladi va bu axborotni
  malware dasturlarini yozgan shaxsga uzatadi.
  Agar siz juda ehtiyot boʻlsangiz ham, boshqalar bilan musiqa,
  fayl va fotosuratlarni ayirboshlash kabi odatiy veb-faoliyat
  orqali kompyuter viruslarini yuqtirib olishingiz yoki oʻzingiz
  bilmagan holda zararlangan veb-saytga kirishingiz mumkin.
  Ehtimol, xato tufayli spam-xabarni ochgan boʻlishingiz
  mumkin. Hattoki bepul oʻyinlarni yuklab olayotganingizda yoki
  dasturiy taʼminotni oʻrnatayotganingizda ham xatarga duch
  kelishingiz muqarrar.
  Kompyuterni viruslardan qanday himoyalash
  mumkin?
  Kompyuteringizni virus zararlashidan saqlashning bir nechta
  oddiy usullari mavjud:
  • Antivirus dasturi oʻrnating va uni yaroqli holatda saqlang.
  • Ruxsatingizsiz dasturiy taʼminot vositalari oʻrnatilishidan
  saqlanish uchun antivirus dasturini oʻrnating.
  • Agar ishonchli manbadan ekaniga ishonchingiz komil
  boʻlmasa, hech qachon internetdan dasturlarni yuklab
  olmang va oʻrnatmang.
  • Agar skaner qilib koʻrmagan boʻlsangiz, elektron pochta
  ilovasidagi hujjatlarini ochmang.
  • Veb-saytlardagi shubhali tuyulgan havolalar ustiga bosmang.
  • Agar xotira kartasi yoki kompakt-diskdan foydalansangiz,
  biror faylni ochishdan oldin viruslarga qarshi tekshiruvni
  ishga tushiring.
  Moderatsiya qilinmaydigan forum ishtirokchilari amal
  qilishi lozim boʻlgan qanday qoidalar mavjud?
  8.07-QOʻSHIMCHA MASHGʻULOT
  Spam-xabarni qanday aniqlash va u haqida xabar
  berishni oʻrganing. Outlook.com akkaunti orqali olingan
  spam-xabarga qarshi qanday kurashishni oʻrganishni
  boshlashingiz mumkin.
  8.08-QOʻSHIMCHA MASHGʻULOT
  Har oy qancha yangi viruslar yozilishini aniqlashga urinib
  koʻring. Keyin sizning antivirus dasturingiz qanchalik
  tez-tez yangilanishini biling.
  |
  | |